wickkiey/tamil-wikipedia-chunked huggingface dataset:
# மாமுக்கோயா

## குடும்பம்

இவர் 5 சூலை 1946இல் சாலிகண்டியில் முகம்மது மற்றும் இம்பாச்சி ஆயிசா ஆகியோருக்கு பிறந்தார். இவருக்கு கோயாகுட்டி என்ற சகோதரர் உள்ளார். இவர் தனது ஆரம்பக் கல்வியை கோழிக்கோட்டிலுள்ள எம்.எம் உயர்நிலைப் பள்ளியில் பெற்றார்.  
இவர் சுகாரா என்பவரை மணந்தார். இந்த தம்பதியருக்கு முகம்மது நிசார், சாகிதா, நதியா மற்றும் அப்துல் ரசீத் ஆகிய நான்கு குழந்தைகள் உள்ளனர். இவர் கோழிக்கோடு அருகே பேப்பூரில் வசித்து வருகிறார்.
# மாமுக்கோயா

## தொழில்

மாமுக்கோயா நாடக நடிகராக தனது வாழ்க்கையைத் தொடங்கினார். *அன்யருடே பூமி* (1979) மூலம் திரைத்துறையில் இவருக்கு வாய்ப்பு கிடைத்தது. மலையாளத் திரைப்படத்துறையில் இவரது இரண்டாவது நுழைவு எஸ். கொன்னாத்தின் "சுருமைட்ட கண்ணுகள்" என்பதன் மூலம் இருந்தது. இந்த படத்திற்குப் பிறகு, இவரை சத்யன் அந்திக்காடுவிடம் திரைக்கதை எழுத்தாளர் சிறீனிவாசன் அறிமுகப்படுத்தினார். இவர் காந்திநகர் இரண்டாவது தெருவில் ஒரு பாத்திரத்தில் தோன்றினார். சத்யன் அந்திக்காட்டின் இயக்கத்தில் மோகன்லால் - சீனிவாசன் ஆகியோரின் நடிப்பில் வெளியான, "நடோடிகாற்று" (1987) என்ற படத்தில் கபூர் என்ற பாத்திரத்தில் இவரது நடிப்பு மலையாளத் திரையுலகில் இவருக்கு ஒரு முக்கிய இடத்தை பெற்றுத்தந்தது. "பெருமழக்காலம்" (2004) திரைப்படத்தில் இவரது விருது பெற்ற நடிப்பு நகைச்சுவை அல்லாத பாத்திரங்களையும் எளிதில் கையாள முடியும் என்பதை நிரூபித்தது. "*கோரப்பன், தி கிரேட்*" (2001) படத்தில் தலைப்பு வேடத்தில் நடித்தார். இது இவரை சந்தனக் கடத்தல் வீரப்பன் பாத்திரத்தைச் சித்தரித்தது. பெருமழக்காலம் படத்திற்காக 2004 ஆம் ஆண்டில் இரண்டாவது சிறந்த நடிகருக்கான கேரள மாநில விருதைப் பெற்றார்.
# மாமுக்கோயா

## குறும்படங்கள்

- மாப்பிள்ளா இலகாலாவின் "*நேட்டிவ் பாப்பா*"
- ஜாகீன் தொலைக்காட்சியின் "*அல் மொயுடு*"
- போதி சைலண்ட் ஸ்கேப்பின் "*புயூனரல்ஸ் ஆப் நேட்டிவ் சன்*"
# ஜூரு

**ஜூரு** என்பது பலவற்றை குறிப்பிடலாம்:  
- ஜூரு, ஈரான், ஈரானில் உள்ள ஒரு கிராமம்
- ஜூரு, மலேசியா, மலேசியாவில் உள்ள குடியிருப்பு
- ஜூரு, பராபா, பிரேசிலில் உள்ள ஒரு நகராட்சி
- ஜூரு மக்கள், ஆஸ்திரேலியாவின் இனக்குழு
- ஜூரு மொழி, ஆஸ்திரேலிய மொழி
# அபர்ணா நாயர்

**அபர்ண நாயர்** (Aparna Nair) (பிறப்பு 30 நவம்பர் 1989) ஒரு இந்திய திரைப்பட நடிகையாவார். இவர் மலையாளத் திரைப்படத்துறையில் தோன்றி வருகிறார்.
# அபர்ணா நாயர்

## சுயசரிதை

அபர்ணா, கேரளாவின் மலப்புறம் மாவட்டத்திலுள்ள தேஞ்ஞிப்பாலம் புனித பால் மேல்நிலைப்பள்ளியிலும், பின்னர், கொச்சி, செயின்ட் தெரசா கல்லூரியிலும் பயின்றார். அ. க. லோகிததாசின் இயக்கத்தில் வெளியான "நிவேதயம்" என்ற படம் மூலம் இவர் அறிமுகமானார். பிறகு, "சாயாமுகி" என்ற படத்தில் பாஞ்சாலியை சித்தரித்தார். இதில் மோகன்லால் மற்றும் முகேஷ் ஆகியோர் முக்கிய வேடங்களில் நடித்திருந்தனர். 2009 ஆம் ஆண்டு திரைப்படமான *மேகதீர்த்தத்தில்* மணிகுட்டனுக்கு இணையாக கவியூர் பொன்னம்மாவின் சிறு வயதான பாத்திரத்தில் நடித்தார். *கயம்* என்ற படத்தில் நடிகர் பாலாவின் இணையாக நடித்தார். 2010 இல், இவர் காக்டெய்லில் நடித்தார். இவரது அறிமுகம் தமிழ் அறிமுக இயக்குநர் கே.மகேசுவரன் இயக்கிய "எதுவும் நடக்கும்" என்ற படத்தின் மூலம் தமிழகத் திரைப்படத்துறையில் நுழைந்தார்.  
பின்னர் இவர் *பியூட்டிஃபுல்* படத்தில் நடித்ததற்காக பாராட்டுக்களைப் பெற்றார். *மல்லு சிங்*, *தட்டத்தின் மராயத்து* போன்ற படங்களிலும், ஜோஷியின் இயக்கத்தில் ''"ரன் பேபி ரன்" என்ற படத்திலும் நடித்தார்.
# எம். ஜெயசந்திரன்

**மதுசூதன் நாயர் ஜெயச்சந்திரன்** ( Madhusoodanan Nair Jayachandran) **எம். ஜெயச்சந்திரன்** என்று அழைக்கப்படும் இவர் இந்தியத் திரைப்படத்துறையில் ஒரு இசையமைப்பாளராகவும், பாடகராகவும், இசைக்கலைஞராகவும் இருக்கிறார். சிறந்த இசை இயக்குனருக்கான கேரள மாநில திரைப்பட விருதை ஏழு முறை பதிவு செய்துள்ளார். 2005 ஆம் ஆண்டில், சிறந்த ஆண் பாடகருக்கான மாநில விருதையும் வென்றார். 2015 ஆம் ஆண்டில், *என்னு நிண்டே மொய்தீன்* படத்திற்காக சிறந்த இசை இயக்கத்திற்கான தேசிய திரைப்பட விருதை வென்றார். இவர் நூற்றுக்கும் மேற்பட்ட படங்களுக்கு இசை அமைத்துள்ளார்.
# எம். ஜெயசந்திரன்

## சுயசரிதை

ஜெயச்சந்திரன் சூன் 14, 1971 அன்று திருவனந்தபுரத்தில் பிறந்தார் . இவர் தனது 5 வயதில் ஆற்றிங்கல் அரிகர ஐயரின் கீழ் கருநாடக இசையை கற்கத் தொடங்கினார். பின்னர் பெரும்பாவூர் ஜி. இரவீந்திரநாத்தின் கீழ் பயின்றார். அதன்பிறகு, இவர் 18 ஆண்டுகளாக நெய்யாற்றிங்கரை மோகனச்சந்திரனின் மாணவராக இருந்தார். 1987 முதல் 1990 வரை கேரள பல்கலைக்கழக இளைஞர் விழாவில் கர்நாடக குரல் போட்டியில் தொடர்ச்சியாக நான்கு முறை வென்றார். திருவனந்தபுரம் பொறியியல் கல்லூரியில் மின் பொறியியல் பட்டப்படிப்பை முடித்தார்.  
1992 ஆம் ஆண்டில் "*வசுதா*" என்ற திரைப்படத்தில் பின்னணி பாடகராக திரைத்துறையில் தனது வாழ்க்கையைத் தொடங்கினார். பின்னர் மலையாள இசை இயக்குநர் ஜி.தேவராஜனின் உதவியாளரானார். 1995 இல், *சாந்தா* என்ற திரைப்படத்தின் மூலம் ஒரு சுயாதீன இசை இயக்குனரானார்.
# எம். ஜெயசந்திரன்

## சொந்த வாழ்க்கை

மறைந்த மதுசூதனன் நாயர் (இறப்பு 2014) மறைந்த விஜயா நாயர் (இறப்பு 2009) ஆகியோருக்கு பிறந்த இரு மகன்களில் ஜெயச்சந்திரன் இளையவர். 14 சூன் 1971 இல் பிறந்தார். இவருக்கு பிரகாஷ் சந்திரன் என்ற அண்ணன் உள்ளார். இசையை ஒரு முழுநேர தொழிலாக எடுப்பதற்கு முன்பு இவர் ஏசியானெட்டில் பணியாற்றினார்.
# பாடாங் பெசார்

**பாடாங் பெசார்** (மலாய்: *Padang Besar* **P.B.**; ஆங்கிலம்: *Padang Besar*); என்பது மலேசியா, பெர்லிஸ் மாநிலத்தில் உள்ள ஒரு நகரம். மலேசியா-தாய்லாந்து எல்லையில் அமைந்துள்ளது. இதுவே மலேசியாவின் ஆக வடக்கே உள்ள நகரம். இதனை நாட்டின் நுழைவாயில் நகரம் என்றும் அழைப்பதும் உண்டு.  
கங்கார் நகரத்தில் இருந்து 35 கி.மீ. தொலைவிலும்; தாய்லாந்து அட் யாய் நகரத்தில் இருந்து 70 கி.மீ. தொலைவிலும் அமைந்துள்ளது. இங்குள்ள உள்ளூர்வாசிகள் பாடாங் பெசார் நகரத்தை *பெக்கான் சியாம்* அல்லது *சயாம் நகரம்* என்றும் அழைக்கிறார்கள்.  
இரு நாடுகளின் எல்லை சோதனைச் சாவடிகளுக்கு இடையில் இந்த நகரம் அமைந்து இருப்பதால், இந்த நகரத்தை *கடைவலச் சொர்க்கம்* என்றும் அடைமொழி பெற்று உள்ளது. மலேசியர்களின் பிரபலமான இடமாக விளங்கும் இந்த நகரம் ஒவ்வொரு வார இறுதி மற்றும் பொது விடுமுறை நாட்களில் பல ஆயிரம் சுற்றுலாப் பயணிகளை ஈர்க்கின்றது.
# பாடாங் பெசார்

## வரலாறு

- 1913-ஆம் ஆண்டில், பெர்லிஸ் பாடாங் பெசார் நகரத்தையும் சிங்கப்பூர் நகரத்துடன் இணைக்கும் இரயில் இணைப்பு உருவாக்கப்பட்டது.  
- 1918-ஆம் ஆண்டில், பாடாங் பெசார் நகரத்தையும்; தாய்லாந்தில் உள்ள ஹாட்சாய்; சோங்லா நகரங்களை இணைக்கும் இரயில் இணைப்பு உருவாக்கப்பட்டது. இதன் மூலம் தாய்லாந்துக்கு நேரடியாக இரயில் மூலமாகக் கடப்பதற்கான சேவையும் தொடங்கியது.  
- 1928 ஆம் ஆண்டில், உள்ளூர் சீன குடிமக்களின் விருப்பத்தின் கீழ் முதல் சீன தொடக்கப்பள்ளி கட்டப்பட்டது.
# பாடாங் பெசார்

## வரலாறு

### இரண்டாம் உலகப் போர்

- டிசம்பர் 1941-இல், இரண்டாம் உலகப் போரின்] போது ஜப்பானியர்கள் மலாயாவுக்குள் படையெடுத்து வருவதைத் தற்காலிகாமாகத் தாமதப் படுத்துவதற்கு பிரித்தானிய படைகள் இங்கு நிறுத்தி வைக்கப்பட்டன. இந்த இராணுவத் தற்காப்பு நடவடிக்கைக்கு ஆபரேஷன் குரோகோல் (Operation Krohcol) என்று பெயர்.  
- 1960-களில், மலேசியாவிற்கும் தாய்லாந்திற்கும் இடையிலான எல்லைக் கோட்டில் இருந்து 1 மீ தொலைவில் உள்ள தற்போதைய புதிய பாடாங் பெசார் இரயில் நிலையத்திற்கு அருகே தங்க முக்கோண வணிகப் பகுதி ( Golden Triangle Commercial Area) உருவாக்கப்பட்டது. இது மலேசியா மற்றும் தெற்கு தாய்லாந்தில் ஒரு பிரபலமான கடைவலச் சொர்க்கமாக மாறியது. தவிர, இந்த பகுதியில் கடத்தல் தீவிரமானது. அதுவே மலேசியா மற்றும் தாய்லாந்து அரசாங்கங்களின் கவனத்தையும் ஈர்த்தது.  
- 1970-இல், இரண்டாவது தேசியத் தொடக்கப்பள்ளி கட்டப்பட்டது.
# பாடாங் பெசார்

## வரலாறு

### புதிய குடிநுழைவு வளாகம்

- 1990-களில், புதிய பாடாங் பெசார் குடிநுழைவு வளாகம் கட்டப்பட்டது. இதற்கிடையில், பழைய இரயில் நிலையம் புதுப்பிக்கப்பட்டு உள்நாட்டு உலர் துறைமுகமாக மேம்படுத்தப்பட்டது. மலேசியா; தாய்லாந்து இரண்டு நாடுகளின் சோதனைச் சாவடிகளும் பாதசாரி பாலம் மூலமாக இணைக்கப் பட்டன.  
- 1994-ஆம் ஆண்டில், இந்தப் பகுதியில் கடத்தல் நடவடிக்கைகள் தீவிரமானதால், இங்கிருந்த தங்க முக்கோண வணிகப் பகுதி இடிக்கப்பட்டது. இதனால் தாய்லாந்தின் எல்லைப் பொருளாதாரமும்; இரு நாடுகளுக்கும் இடையிலான உறவுகளும் பாதிப்பு அடைந்தன. புதிய வணிகப் பகுதி (Aked Niaga Padang Besar) கட்டப்பட்டது.  
- 2000-ஆம் ஆண்டில், பாடாங் பெசார் மேல்நிலைப் பள்ளி கட்டப்பட்டது.  
- அக்டோபர் 2014-இல் மலேசியாவில் இரயில் மின்மயமாக்கல் திட்டம் நிறைவு அடைந்தது. கட்டுமானக் காலம் 6 ஆண்டுகள்.
# பாடாங் பெசார்

## எல்லை சோதனைச் சாவடி

பழைய பாடாங் பெசார் சாலைக்குப் பதிலாக புதிய வடக்கு-தெற்கு விரைவுசாலை (மலேசியா) பாடாங் பெசார் நகரத்துடன் இணைக்கப்பட்டது. இது தாய்லாந்து எல்லையை எளிதாகக் கடக்க வழிவகுத்தது. மலேசியாவின் இந்த வடக்கு-தெற்கு விரைவுசாலை சாலை; தாய்லாந்தின் சதாவோ நெடுஞ்சாலையுடன் நேரடியாக இணைந்தது.
# பாடாங் பெசார்

## எல்லை தடுப்புகள்

1970-ஆம் ஆண்டுகளில், மலேசியா; தாய்லாந்து ஆகிய இரண்டு நாடுகளும், தங்களின் பொதுவான எல்லையில் தடுப்புச் சுவர்களைக் கட்டின.  
பெர்லிஸ் / சாத்தூன் வளாகம்; பெர்லிஸ் / சோங்லா வளாகம்; மற்றும் கெடா / சோங்லா வளாகம்; ஆகிய எல்லை வளாகங்களில் தீவிரமாக இயங்கி வந்த கடத்தல்களைக் கட்டுப்படுத்த சிமெண்ட், எஃகு கலவை; முள்வேலி; இரும்பு வேலிகள் கொண்ட சுவர்கள் எழுப்பப்பட்டன.  
இரு நாடுகளும் தங்களின் சொந்த எல்லைக்குள்; தங்களின் சொந்தச் சுவர்களை சிறிது இடைவெளி விட்டு கட்டின. அந்த வகையில் சுமார் 10மீ அகலம் உள்ள ஒரு துண்டு இடைவெளி உருவானது. எந்த மனிதனுக்கும் சொந்தம் இல்லாத நிலம் no-man's-land என்று அழைக்கப் பட்டது.
# பாடாங் பெசார்

## எல்லை தடுப்புகள்

### போதைப்பொருள் கடத்தல்

அதனால் இந்த நிலப் பகுதி போதைப்பொருள் கடத்தல்காரர்களுக்கு வசதியான அடைக்கலமாகவும் மாறியது. அங்கு நடைபெற்று வந்த அனைத்துக் கடத்தல்களையும் எல்லைச் சுவர்களினால் தடுக்க இயலவில்லை.  
2001-ஆம் ஆண்டில், இரு நாடுகளின் எல்லையில் ஒரே ஒரு சுவரை மட்டும் கட்டுவதற்கு இரு நாடுகளும் ஒப்புக் கொண்டன. அந்தச் சுவர் தாய்லாந்து எல்லைக்குள் அமைந்தது. புதிய எல்லைச் சுவர் 2.5 மீ உயரம் கொண்டது. சுவரின் கீழ் பாதி வரையில் திண்கரை; மேல் பாதியில் எஃகு முள்வேலி. அடிவாரத்தில் முள்வேலி சுவர்கள்.  
சுவர் நிர்மாணிப்பதற்கு கடத்தல் மற்றும் அத்துமீறலைக் கட்டுப்படுத்துவதற்கான காரணங்கள் சொல்லப்பட்டன. இருந்தாலும், பாதுகாப்பு காரணங்கள் தான் முக்கியமான காரணங்கள்.
# பாடாங் பெசார்

## எல்லை தடுப்புகள்

### மலேசிய கம்யூனிஸ்டு குழுக்கள்

1970-ஆம் ஆண்டுகள்; மற்றும் 1980-ஆம் ஆண்டுகளின் முற்பகுதியில் மலேசிய கம்யூனிஸ்டு குழுக்கள் மலேசியா தாய்லாந்து எல்லைப் புறங்களில் செயல்பட்டு வந்தன. மற்றும் 1990-ஆம் ஆண்டுளில் தெற்கு தாய்லாந்தில் சில கிளர்ச்சிக் குழுக்களின் செயல்பாடுகளும் தீவிராமாக இருந்தன.  
அந்தக் கிளர்ச்சிகளைக் கட்டுப்படுத்தும் நோக்கமே மலேசியா - தாய்லாந்து எல்லைச் சுவர் நிர்மாணிப்பதற்கான தலையாயக் காரணமாக அமைந்தது.
# பாடாங் பெசார்

## சுற்றுலா

முன்பு காலத்தில் விவசாயத் துறைதான் பாடாங் பெசார் உள்ளூர் குடிமக்களுக்கு அதிகமாக வருமானம் ஈட்டிய துறையாக இருந்தது. ஆனால் அந்தப் பழைய விவசாயத் துறையுடன் ஒப்பிட்டுப் பார்க்கும் போது, இப்போது சுற்றுலா, அனைத்துலக வர்த்தகம் மற்றும் தளவாடத் துறைகள் தான் மிக முக்கியமான இலாபம் தரும் துறைகளாக விளங்குகின்றன.  
பாடாங் பெசார் தொழில் பகுதி, பெர்லிஸ் மாநிலத்திலேயே மிக முக்கியமான தொழில் பகுதிகளில் ஒன்றாகவும் கருதப் படுகிறது.  
1960-ஆம் ஆண்டு தொடங்கி பாடாங் பெசார் பிரபலமான கடைவலச் சொர்க்கமாக விளங்கி வருகிறது. இந்த நகரத்திற்கு மலேசியா மற்றும் தாய்லாந்து ஆகிய இரு நாடுகளில் இருந்தும் சுற்றுலா வணிக நோக்கங்களுக்காகப் பொதுமக்கள் அடிக்கடி வந்து போகிறார்கள்.  
இப்போது எல்லாம், இந்த நகரத்திற்கு ஒவ்வொரு வார இறுதியிலும் மற்றும் பொது விடுமுறை நாட்களிலும் தீபகற்ப மலேசியா மற்றும் தென் தாய்லாந்து பகுதிகளில் இருந்து ஆயிரக் கணக்கான பார்வையாளர்கள் வருகை தருகிறார்கள்.
# பாடாங் பெசார்

## சுற்றுலா

### பாடாங் பெசார் சுற்றுலா தலங்கள்:

- குவா கெலாம் - சுண்ணாம்பு குகை (Gua Kelam)  
- சுப்பிங் - மலேசியாவின் மிகப் பெரிய அளவில் கரும்பு விளைவிக்கப்படும் இடம்.  
- பெர்லிஸ் மாநில வனப்பூங்கா - மலேசியாவின் ஒரே இலையுதிர் காட்டுப் பூங்கா. (Perlis State Park)  
- தீமா தாசோ ஏரி (Timah Tasoh Lake)
# பாடாங் பெசார்

## மக்கள் தொகையியல்

2007-ஆம் ஆண்டு புள்ளிவிவரங்களின் அடிப்படையில் பாடாங் பெசார் நகரத்தின் மக்கள் தொகை 13,748. ஆகும். இனங்களின் அடிப்படையில் மக்கள் தொகை அமைப்பு:  
மலாய்க்காரர்கள்: 73.52%  
சீனர்கள்: 23.23%  
இந்தியர்கள்: 2.82%  
மற்றவர்கள்: 0.59% - பெரும்பான்மையானவர் தென் தாய்லாந்தைச் சேர்ந்த தாய்லாந்து முஸ்லிம்கள்.
# டைலர் பேட்ஸ்

**டைலர் பேட்ஸ்** என்பவர் அமெரிக்க நாட்டு தொலைக்காட்சி, திரைப்படம் மற்றும் நிகழ்பட ஆட்டம் போன்றவற்றில் பணிபுரியும் இசையமைப்பாளர், இசை தயாரிப்பாளர் மற்றும் இசை கலைஞர் ஆவார். இவர் 300 பருத்திவீரர்கள், கார்டியன்ஸ் ஆப் தி கேலக்ஸி, கார்டியன்ஸ் ஆப் தி கேலக்ஸி 2, டெட்பூல் 2 போன்ற பல திரைப்படங்கங்களில் பணிபுரிந்துள்ளார்.
# பாப்பம்மாள்

**பாப்பம்மாள்** (*Pappammal*) ( 1914 - 27 செப்டம்பர் 2024) என்பவர் தமிழ்நாட்டைச் சேர்ந்த இயற்கை உழவர் ஆவார். தனது 105 வயது வரை, வயலில் சுறுசுறுப்பாக இயங்கிய வயதான விவசாயி. வேளாண் துறையில் முன்னோடியாகக் கருதப்பட்ட இவர், தமிழ்நாடு வேளாண் பல்கலைக்கழக கல்வித் துறையுடன் இணைந்திருந்தார். இவர் தனது 105 வயதிலும், 2.5 ஏக்கர் நிலத்தில் ஒவ்வொரு நாளும் வேலை செய்தார். இயற்கை வேளாண்மையில் ஆற்றிய பங்களிப்புக்காக இந்தியாவின் குடிமக்களுக்கு வழங்கப்படும் விருதுகளில் நான்காவது மிக உயர்ந்த விருதான பத்மசிறீ விருதினை 2021ஆம் ஆண்டில் இவருக்கு வழங்கி இந்திய அரசு பெருமைப்படுத்தியது. மார்ச் 2021இல் கோயம்புத்தூருக்கு வந்திருந்த இந்தியப் பிரதமர் நரேந்திர மோதி 105 வயதான பாப்பாம்மாள் பாட்டியைச் சந்தித்து ஆசி பெற்றார். இவருக்கு திமுக சார்பில் பெரியார் விருது வழங்கப்பட்டது. இந்தத் தொழிலிலிருருந்து இவர் பெற்ற இலாபத்திலிருந்து, கிராமத்தில் 10 ஏக்கர் நிலத்தை வாங்கினார். இவர் தன் சகோதரியின் குழந்தைகளையும் வளர்த்தார்.
# பாப்பம்மாள்

## அரசியல் வாழ்க்கை

1959ஆம் ஆண்டில்,இவர் தேக்கம்பட்டி ஊராட்சியின் தேர்ந்தெடுக்கப்பட்ட வார்டு உறுப்பினராக இருந்தார். காரமடை ஊராட்சி ஒன்றியத்தின் கவுன்சிலராகவும் தேர்ந்தெடுக்கப்பட்டார். இவர் திராவிட முன்னேற்றக் கழகம் (திமுக) உறுப்பினராகவும், மு. கருணாநிதியின் தீவிர ரசிகராகவும் இருந்தார்.
# காயா கால்லாசு

**கயா கேலசு** (*Kaja Kallas*) எசுத்தோனியா நாட்டு அரசியல்வாதியாவார். 2021 ஆம் ஆண்டு முதல் எசுத்தோனியாவின் பிரதமர் பதவியில் இருந்து வருகிறார். எசுத்தோனியா நாட்டின் பிரதமர் பதவி வகிக்கும் முதல் பெண்மணி என்ற சிறப்புக்கு உரியவராகவும் கருதப்படுகிறார். 2018 ஆம் ஆண்டு முதல் சீர்திருத்தக் கட்சியின் தலைவராக இருந்த இவர் 2019-2021 மற்றும் 2011-2014 ஆம் ஆண்டுகளில் எசுத்தோனியாவின் நாடாளுமன்ற உறுப்பினராகவும் இருந்தார். கேலசு 2014-2018 ஆம் ஆண்டுகளில் ஐரோப்பிய நாடாளுமன்ற உறுப்பினராக தேர்ந்தெடுக்கப்பட்டு பணியாற்றினார். ஐரோப்பாவிற்கான தாராளவாதிகள் மற்றும் சனநாயகவாதிகளின் கூட்டணிக் கட்சியை இவர் பிரதிநிதித்துவப்படுத்தினார்.
# காயா கால்லாசு

## கல்வி மற்றும் தனிப்பட்ட வாழ்க்கை

கயா கேலசு 1977 ஆம் ஆண்டு சூன் மாதம் 18 ஆம் தேதியன்று எசுத்தோனியா நாட்டின் தாலின் நகரத்தில் பிறந்தார். இரண்டாம் உலகப் போரின் போது, 1940 ஆம் ஆண்டில் சோவியத் ஒன்றியம் எசுத்தோனியா நாட்டின் மீது படையெடுத்து ஆக்கிரமித்ததைத் தொடர்ந்து எசுத்தோனியாவில் மரணதண்டனைகள் மற்றும் நாடு கடத்தல் நிகழ்வுகள் நடைபெற்றன. இதன் ஒரு பகுதியாக ஆறு மாத வயதுடைய கயா கேலசு , கேலசின் தாயார் கிறிசுட்டி மற்றும் பாட்டி ஆகியோர் இசுராலினிச ஆட்சியாளர்களால் சைபீரியாவிற்கு நாடு கடத்தப்பட்டனர். கயா கேலசின் பத்து வயது வரை இவர்கள் அங்கேயே வாழ்ந்தனர். பூர்வீக எசுத்தோனிய மொழி பேசுகின்றவர் மற்றும் எசுத்தோனிய சுய-அடையாளம் கொண்டவருமான கயா கேலசு, தொலைதூர இலாட்வியன் மற்றும் பால்டிக்-செருமன் வம்சாவளியைச் சேர்ந்தவர். கேலசின் தந்தை குறித்த வம்சாவளியைப் பற்றி ஆய்வு செய்த புலனாய்வுப் பத்திரிகையாளர்களால் இத்தகவல் கண்டுபிடிக்கப்பட்டது.  
கயா கேலசு 1999 ஆம் ஆண்டில் எசுத்தோனியாவின் தார்ட்டு பல்கலைக்கழகத்தில் சட்டத்தில் இளங்கலைப் பட்டம் பெற்றார். ஐரோப்பிய சட்டத்தில் பயிற்சி பெற்றபோது பிரான்சு மற்றும் பின்லாந்தில் சிறிது காலம் வாழ்ந்தார். 2007 ஆம் ஆண்டு முதல், இவர் எசுத்தோனிய வணிகப் பள்ளியில் பயின்றார். 2010 ஆம் ஆண்டில் பொருளாதாரத்தில் முதுகலை வணிக மேலாண்மை பட்டம் பெற்றார்.  
இவருக்கு திருமணமாகி மூன்று குழந்தைகள் உள்ளனர்.
# காயா கால்லாசு

## அரசியல் வாழ்க்கை

### எசுத்டோனிய நாடாளுமன்ற உறுப்பினர் (2011–2014)

2010 இல், கேலசு எசுத்தோனிய சீர்திருத்தக் கட்சியில் சேர முடிவு செய்தார். இவர் 2011 இல் ஹர்ஜு மற்றும் ராப்லா மாகாண தொகுதிக்கு எசுத்னியா நாடாளுமன்றத்திற்கு (ரிகிகோகு) போட்டியிட்டு 7,157 வாக்குகளைப் பெற்றார். இவர் எசுத்தோனியாவின் 12 வது நாடாளுமன்ற உறுப்பினராகவும், 2011 முதல் 2014 வரை பொருளாதார விவகாரக் குழுவின் தலைவராகவும் இருந்தார்.
# காயா கால்லாசு

## அரசியல் வாழ்க்கை

### ஐரோப்பிய நாடாளுமன்ற உறுப்பினர் (2014–2018)

2014 தேர்தலில் கேலசு ஐரோப்பிய நாடாளுமன்றத்திற்கு போட்டியிட்டு 21,498 வாக்குகளைப் பெற்றார். ஐரோப்பிய பாராளுமன்றத்தில், கேலசு தொழில், ஆராய்ச்சி மற்றும் எரிசக்தி குழுவில் பணியாற்றினார் மற்றும் உள்நாட்டு சந்தை மற்றும் நுகர்வோர் பாதுகாப்பு குறித்த குழுவிலும் உறுப்பினராக இருந்தார். இவர் ஐரோப்பிய ஒன்றிய-உக்ரைன் நாடாளுமன்ற ஒத்துழைப்புக் குழுவின் துணைத் தலைவராகவும், *யூரோனெஸ்ட்* நாடாளுமன்ற சபைக்கான பிரதிநிதிகள் மற்றும் அமெரிக்காவுடனான உறவுகளுக்கான பிரதிநிதியாகவும் இருந்தார்.
# காயா கால்லாசு

## மற்ற நடவடிக்கைகள்

- *பிரண்ட்ஸ் ஆஃப் யுரோப்* அறங்காவலர் குழுவின் உறுப்பினர் (2020 முதல்)
- வெளிநாட்டு உறவுகள் பற்றிய ஐரோப்பிய குழு (ஈ.சி.எஃப்.ஆர்), உறுப்பினர்
- பெண்கள் பொருளாதார மன்றம், ஆலோசனைக் குழு உறுப்பினர்
- மாதிரி ஐரோப்பிய ஒன்றிய தாலின், புரவலர்
- ஐரோப்பிய லிபரல் யூத் (LYMEC), வழிகாட்டி
- ஐரோப்பிய இளம் தலைவர்கள், உறுப்பினர்
- இளம் தொழில்முனைவோருக்கான ஈராஸ்மஸ், எம்இபி தூதர்
- ஐரோப்பிய இணைய மன்றம், அரசியல் உறுப்பினர்
- புதுப்பிக்கத்தக்க எரிசக்தி ஆதாரங்களுக்கான ஐரோப்பிய மன்றம் (EUFORES), வாரியத்தின் உறுப்பினர்
- உலகளாவிய இளம் தலைவர்கள், உறுப்பினர்
- பெண்கள் அரசியல் தலைவர்கள், உறுப்பினர்  
ஆதாரம்:
# கச மக்கள்

எழுத்தில், பழைய கச மொழியில் எழுதப்பட்ட செப்புப்ப் பட்டயம், காலம் சக ஆண்டு, 1612]]  
**கச மக்கள்** (**Khas people**) **கச ஆரியர்** என்றும் அழைப்பர். இம்மக்கள் நேபாளம் மற்றும் இந்தியாவின் உத்தரகாண்ட் மாநிலத்தின் கார்வால் கோட்டம் மற்றும் குமாவுன் கோட்டத்தில் மற்றும் இமாச்சலப் பிரதேசம் மற்றும் ஜம்மு காஷ்மீரில் வாழும் இந்தோ-ஆரிய இன மக்கள் ஆவர். இம்மக்கள் **கச மொழி**யை பேசுகின்றனர். இம்மக்களை கசியா, குஸ், பார்பேட்டே மற்றும் கோர்க்காலிகள் என்றும் அழைக்கப்படுகின்றனர. கச இன மக்கள் பகுன் பிராமணர் மற்றும் கச சத்திரியர் போன்ற சாதிகளில் அடையாளம் காணப்படுகின்றனர். . 2015 நேபாள அரசியலமைப்புச் சட்டத்தில், தேர்தல் நடைமுறைகளில் மட்டும், நேபாளத்தின் மேற்கு மலைப்பகுதிகளில் வாழும் கச மக்கள், பகூன் மக்கள், சேத்திரி மக்கள், தாக்கூரி மக்கள் மற்றும் சந்நியாசி மக்களை **கச ஆரியர்கள்** எனக்கருதப்படுவர் எனக்கூறியுள்ளது.இம்மக்கள் கச மொழி, தோதெலி மொழி, நேபாளி மொழி மற்றும் குசுந்தா மொழிக்ளைப் பேசுகின்றனர்.
இம்மக்களில் பெரும்பான்மையோர் இந்து சமயத்தையும், சிலர் பௌத்ததையும் பின்பற்றுகின்றனர்.
# கச மக்கள்

## வரலாறு

பண்டைய பரத கண்டத்தின் வடமேற்கில் உள்ள இமயமலைப் பகுதிகளில் வாழ்ந்த கசர்கள் குறித்து மகாபாரதம் கூறுகிறது. கச மக்கள் கிமு 1000-இன் துவக்கத்தில், பரத கண்டத்தின் வடமேற்கிலிருந்து, மேற்கு நேபாளத்தில் குடியேறியேதாக வரலாற்று ஆய்வாளர்கள் கருதுகின்றனர். மத்தியகாலத்தில் நேபாளத்தில் இருந்த கச மல்ல இராச்சியத்துடன் தொடர்புடையவர்கள் ஆவார்.  
இந்தியாவின் உத்தராகண்ட் மாநிலத்தின் குமாவுன் கோட்டம் மற்றும் கார்வால் கோட்டத்தில் வாழும் கச பிராமணர்கள் மற்று கச சத்திரியர்கள், பிற பிராமணர்கள் மற்றும் சத்திரியர்களை விட சமூக தரத்தில் குறைந்தவர்களாக கருதப்படுகின்றனர். நேபாளத்தில் கச மல்ல ஆட்சி அதிகாரத்தின் போது, நேபாளத்தின் கச மக்கள் பிராமணர் மற்றும் சத்திரியர்களுக்கு நிகராகக் கருதப்படுகின்றனர்.  
கிபி 19-ஆம் நூற்றாண்டு வரை நேபாள கோர்க்கா இராச்சியத்தை என்பதற்கு **கச தேசம்** என்றே அழைக்கப்பட்டது. கச மக்கள் கோர்க்கா இராச்சியத்திற்கு அருகில் வாழ்ந்த நேவார் மக்கள் வாழ்ந்த பகுதிகளை கோர்க்கா இராச்சியத்துடன் இணைத்தனர். அண்மையில் வாழ்ந்த பகுதிகளை கோர்க்க இராச்சியத்துடன் இணைத்தனர். 1854-இல் இயற்றப்பட்ட சட்டத் தொகுப்பின் படி, நேபாளப் பிரதம அமைச்சராக இருந்த ஜங் பகதூர் ராணா தம்மை கச நாட்டைச் சார்ந்தவர் என அறிவித்துக் கொண்டார்.  
கோர்க்கா இராச்சியத்தை நிறுவிய ஷா வமசத்தவர்களுக்குப் பின் ஆட்சி அதிகாரம் இராண் வம்சத்தவர்களின் வந்த போது, கச மொழியை நேபாள மொழி என அழைக்கப்பட்டது. கச மக்கள் தங்களை, இந்தியாவின் இராஜபுத்திர சத்திரியர்களின் வழித்தோன்றல்கள் எனக் கூறிக்கொண்டனர்.  
கோர்க்க இராச்சியத்தின் நிர்வாகியும், பிரதம அமைச்சருமான ஜங் பகதூர் ராணா, கச மக்களை ஜாட் எனும் சத்திரிய இனத்தவர் எனப்பெயரிட்டார்.. கங்கைச் சமவெளியிலிருந்து நேபாளத்தின் மலைப்பகுதிகளில் புலம்பெயர்ந்த பிராமணர்களை, **கச பிராமணர்கள்** என அழைக்கப்பட்டனர். நேபாளத்தில் உயர்குடி பூசாரிகளான பிராமணர்களை **பகூன் பிராமணர்** என அழைக்கப்பட்டனர். மது குடிக்கும் பிராமணர்களை கச சேத்திரிகள் என அழைக்கப்பட்டனர்.. கச மக்கள் சேத்திரி எனும் பெயரில் அழைக்கப்பட்டதால், கச மக்கள் என்ற பெயர் புழக்கத்தில் படிப்படியாக மறைந்தது
# கச மக்கள்

## கச மக்களில் உட்பிரிவுகள்

கச மக்களில் பகூன் பிராமணர், சேத்திரி, தாக்கூரி, சந்நியாசி, கார்த்தி, தமாலி, காமி, ச்ர்க்கி, பாடி கந்தர்பால் போன்ற உட்பிரிவுகள் உள்ளது கச மக்கள் உயர்குடியாளர்களாக இருப்பினும், அதன் உட்பிரிவினரான காமி (கொல்லர்), தமாய் (தையல்காரர்), சர்க்கி (செருப்பு தைப்பவர்) பிரிவினர் தாழ்த்தப்பட்டவர்களாகக் கருதப்படுகின்றனர்.  
நேபாள மொழி பேசுபவர்]]
# பூ மனமே வா

**பூமனமே வா** (*Poomaname Vaa*) என்பது 1999 ஆம் ஆண்டய தமிழ் காதல் நடகத் திரைப்படமாகும். வி. அழகப்பன் எழுதி இயக்கிய இப்படத்தில் ராமராஜன், சங்கிதா ஆகியோர் முக்கிய கதாபாத்திரங்களில் நடித்துள்ளனர். ஈஸ்வரி ராவ், மணிவண்ணன் ஆகியோர் துணை வேடங்களில் நடித்துள்ளனர். இப்படத்திற்கான இசையை சிற்பி மேற்கொண்டார். படம் 1999 ஏப்ரலில் தமிழ்நாடு முழுவதும் வெளியிடப்பட்டது.
# பூ மனமே வா

## நடிகர்கள்

- ராமராஜன்
- சங்கீதா
- ஈஸ்வரி ராவ்
- மணிவண்ணன்
- கவிதா
- வடிவேலு (நடிகர்)
- ரஞ்சித்
- வினு சக்ரவர்த்தி
- செந்தில்
- அலெக்ஸ்
- பாண்டு
- வாசு (நகைச்சுவை நடிகர்)
- எம்.எல்.ஏ. தங்கராஜ்
- எடிட்டர் ஸ்ரீதர்
- மேலூர் கோவிந்தன்
- வாசு விக்ரம்
- கஜபதி
# பூ மனமே வா

## தயாரிப்பு

இப்படத்தை ராமராஜனின் மனைவியான நளினி ராமராஜன் நளினி சினி ஆர்ட்ஸ் என்ற பதாகையின் கீழ் தயாரித்தார். தயாரிப்பின் போது, இந்த படம் ராமராஜனின் 40 வது படம் என்றும், இயக்குநரின் 11 வது படம் என்றும் அறிவிக்கபட்டது. ஆனால் வி. அழகப்பனுக்கு பின்னரே இந்த பொறுப்பு வழங்கப்பட்டது. படத்தில் முதலில் சந்திரசேகர், மனோரமா, சந்தான பாரதி போன்ற நடிகர்களும் நடிப்பார்கள் என அறிவிக்கபட்டிருந்தது. ஆனால் இறுதியில் அவர்கள் இடம்பெறவில்லை.
# பூ மனமே வா

## வெளியீடு

1990 களின் பிற்பகுதியில் ராமராஜனின் பல படங்களைப் போலவே, பூமனமே வா மற்றும் அண்ணன் படங்களும் தாமதமாகவே வெளிவந்தன. அதே நேரத்தில் சுவலட்சுமியுடன் சத்தியத் தாய், சங்கவியுடன் தம்பிக்கு தாய் மனாசு மற்றும் கண்ணுப்படப் போகுது போன்ற படங்களின் படப்பிடிப்பகள் கைவிடப்பட்டன.
| 1 | தில்லு வேணும்டா | புஷ்பவனம் குப்புசாமி | கங்கை அமரன் |
| --- | --- | --- | --- |
| 2 | என்னைத் தொட்டு விட்டு | எஸ். பி. பாலசுப்பிரமணியம், சித்ரா | பழனி பாரதி |
| 3 | இதயம் திறந்து | கல்பனா |  |
| 4 | காது குளிர | சுவர்ணலதா, எஸ். பி. பாலசுப்பிரமண்யம் |  |
| 5 | காஞ்சிபுரம் | ஸ்வர்ணலதா, கீதா |  |
| 6 | நம்மா மாப்பிள்ளைக்கு | மனோ |  |
| 7 | நெஞ்சுக்குள்ள | சசிதரன் |  |
# பீசோய்க் சுரங்கம்

**பீசோய்க் சுரங்கம்** (The Beeshoek mine) என்பது தென் ஆப்பிரிக்காவின் வடக்கு கேப் மாகாணத்தில் உள்ள போஸ்ட்மாஸ்பர்க்கிற்கு அருகில் உள்ள ஒரு பெரிய இரும்புத்தாது சுரங்கம் ஆகும். பீசோய்க் தென்னாப்பிரிக்அளவிலும், உலக அளவிலும் மிகப்பெரிய இரும்புத்தாது இருப்புக்களைக் கொண்டுள்ளது. இங்குள்ள இரும்புத்தாதின் தரமதிப்பீடு 63.7% என மதிப்பிடப்பட்டுள்ளது. அதாவது, இங்குள்ள இரும்புத்தாதிலிருந்து 63.7% இரும்பு உலோகத்தைக் கொண்டுள்ளது. இந்தச் சுரங்கத்தில் 117.5 மில்லியன் டன் இரும்புத்தாது இருப்பு இருப்பதாகவும் மதிப்பிடப்பட்டுள்ளது.
# மறவாதே கண்மணியே

***மறவாதே கண்மணியே*** (*Maravathe Kanmaniye*) என்பது 1999 ஆண்டைய இந்திய தமிழ் காதல் நாடக திரைப்படம் ஆகும். என். எஸ். மாதவன் இயக்கிய இப்படத்தில் வினீத், ரவளி ஆகியோர் முக்கிய கதாபாத்திரங்களில் நடித்துள்ளனர், கரண், ரேஷ்மா, சிவகுமார், செந்தில் ஆகியோர் துணை வேடங்களில் நடித்துள்ளனர். டி. மகாரதனால் தயாரிக்கபட்ட குறைந்த செலவில் எடுக்கபட்ட இத்திரைப்படத்திற்கு, மகாகுமாரால் இசை அமைக்கபட்டது. படமானது 7 அக்டோபர் 1999 இல் வெளியிடப்பட்டது.
# மறவாதே கண்மணியே

## நடிகர்கள்

- வினீத்
- கரண்
- ரவளி
- ரேஷ்மா
- சிவகுமார்
- வெண்ணிற ஆடை மூர்த்தி
- செந்தில்
- கசான் கான்
- மதன் பாப்
- சி. ஆர். சரஸ்வதி
- கரிகாலன்
- கனகராஜ்
- பாலாஜி
- இமயவன்
- தேனி தெனாலி
# மறவாதே கண்மணியே

## இசை

படத்திற்கான பின்னணி இசை மற்றும் பாடல்களுக்கான இசை ஆகியவற்றை இசையமைப்பாளர் மகாகுமார் மேற்கோண்டார். 1999 இல் வெளியிடப்பட்ட பாடல்பதிவில் 4 பாடல்கள் உள்ளன.
| 1 | 'கூ கூ குயிலம்மா' | சுஜாதா மோகன் | 5:20 |  |
| --- | --- | --- | --- | --- |
| 2 | 'வானிருக்கு' | ஹரிஹரன் | 4:08 |  |
| 3 | 'எல்லோரா ஓவியம்' | சுஜாதா மோகன், பி.உன்னிகிருஷ்ணன், அனுராதா ஸ்ரீராம் | 4:43 |  |
| 4 | 'மறவாதே' | எஸ். பி. பாலசுப்பிரமணியம், சுனந்தா, டி. எல் மகாராஜன் | 4:44 | } |
# பத்படா அணை

**பத்படா அணை** (Bhadbhada dam) என்பது போபாலில் உள்ள மேல் ஏரியின் தென்கிழக்கு மூலையில் உள்ள 11 மடைக்கதவுகளின் தொகுப்பே ஆகும். இது 1965 ஆம் ஆண்டில் கட்டப்பட்டது. ஏரியிலிருந்து கலியாசோட் நதிக்கு நீர் வெளியேறுவதைக் கட்டுப்படுத்த இந்த வாயில்கள் பயன்படுத்தப்படுகின்றன. மழைக்காலங்களில் நகரத்தில் அதிக மழை பெய்யும்போது மட்டுமே இந்த மடைக்கதவுகள் திறக்கப்படும். இதன் முழு நீர்த்தேக்க கொள்ளளவு 1666.80 அடி ஆகும்.
# நஹர் வனவிலங்கு சரணாலயம்

இந்தியாவின் அரியானாவின் ரேவாரி மாவட்டத்தின் கோஸ்லி துணைப்பிரிவில் **நஹர் வனவிலங்கு சரணாலயம்** (*Nahar Wildlife Sanctuary*) அமைந்துள்ளது. இது ரேவாரியில் இருந்து சுமார் 36.9&nbsp;கி.மீ தொலைவில் 211.35 எக்டேர் பரப்பளவில் அமைந்துள்ளது. இது கோஸ்லி- மகேந்திரகர் சாலையில் கோஸ்லியில் இருந்து 5 கிலோ மீட்டர் தொலைவில் உள்ளது.  
இச் சரணாலயம் நஹர் கிராமத்தின் (நஹத் கிராமம்) கீழ் வருவதால் இதற்கு நஹர் என்று பெயரிடப்பட்டுள்ளது. அரியான வனத்துறை இதை வனவிலங்கு சரணாலயமாக அதிகாரப்பூர்வமாக 1987 ஜனவரி 30 அன்று அறிவித்தது.
# நஹர் வனவிலங்கு சரணாலயம்

## அமைவிடம்

ரேவாரியின் நஹர் பிளாக் என்பது கிராமங்கள் குழுவாகும். இதில் நஹரினைச் சுற்றியுள்ள கிராமங்களை உள்ளடக்கிய ஒரு கிராமமாக உள்ளது. நஹர் தொகுதி 46 கிராம ஊராட்சிகளையும் 49 கிராமங்களையும் கொண்டுள்ளது. இக்கிராமத்தின் அஞ்சல் குறியீடு எண் 123303 ஆகும்.
# செருமேனியம் டெட்ராகுளோரைடு

**செருமேனியம் டெட்ராகுளோரைடு** (Germanium tetrachloride) என்பது ஒரு நிறமற்ற, ஒரு விசித்திரமான, அமில வாசனையுடன் கூடிய திரவமாகும். சுத்திகரிக்கப்பட்ட செருமேனியம் உலோக உற்பத்தியில் இது ஒரு இடைநிலைப் பொருளாக பயன்படுத்தப்படுகிறது. அண்மைய ஆண்டுகளில், ஒளியிழை உற்பத்திக்கான காரணியாக GeCl<sub>4</sub> பயன்பாடு கணிசமாக அதிகரித்துள்ளது.
# செருமேனியம் டெட்ராகுளோரைடு

## தயாரிப்பு

செருமேனியத்தின் பெரும்பாலான வணிகரீதியான உற்பத்தி துத்தநாகம் மற்றும் செப்பு-தாது ஊது உலைகளின் புகை-போக்கிகளின் தூசுக்களை வினைக்குட்படுத்தி தயாரிப்பதாகும். இருப்பினும், விட்ரெய்ன் எனப்படும் சில வகையான நிலக்கரியை எரிப்பதில் இருந்து கிடைக்கும் சாம்பலில் ஒரு குறிப்பிடத்தக்க மூலப்பொருள் காணப்படுகிறது. செருமேனியம் டெட்ராகுளோரைடு என்பது செருமேனியம் உலோகம் அல்லது அதன் ஆக்சைடு (GeO<sub>2</sub>) சுத்திகரிப்பதற்கான ஒரு இடைநிலைப் பொருள் ஆகும்.  
செறிவூட்டப்பட்ட ஹைட்ரோகுளோரிக் அமிலத்தில் ஆக்சைடினைக் கரைப்பதன் மூலம் செருமேனியம் டெட்ராகுளோரைடை GeO<sub>2</sub> (செருமேனியம் ஈராக்சைடு) இலிருந்து நேரடியாக உருவாக்க முடியும். இதன் விளைவாக கலவையானது பிற பொருட்கள் மற்றும் அசுத்தங்களிலிருந்து செருமேனியம் டெட்ராகுளோரைடை சுத்திகரிக்கவும் பிரிக்கவும் பகுதியளவு வடிகட்டப்படுகிறது. GeCl<sub>4</sub> ஆனது அயனி நீக்கத்துடனான மறுநீராற்பகுப்பு செய்யப்பட்டு தூய்மையான GeO<sub>2</sub> உருவாக்கப்படுகிறது. பின்னர், இது ஹைட்ரஜனின் சூழலில் ஒடுக்கம் செய்யப்பட்டு செருமேனியம் உலோகத்தை உருவாக்குகிறது.
# வடுகப்பட்டி மாப்பிள்ளை

**வடுகப்பட்டி மாப்பிள்ளை** (*Vadagupatti Maapillai*) என்பது 2001ஆம் ஆண்டய தமிழ் காதல் நகைச்சுவைத் திரைப்படம் ஆகும். வி. சி. குகநாதன் இணைந்து எழுதி இயக்கி, தயாரித்த இப்படத்தில் அம்சவர்தன், ரேஷ்மா ஆகியோர் முக்கிய கதாபாத்திரங்களில் நடித்துள்ளனர். விவேக், வடிவேலு ஆகியோர் துணை வேடங்களில் நடித்துள்ளனர். சிற்பி இசையமைத்த இந்தப் படம் 21 திசம்பர் 2001 அன்று வெளியானது.
# வடுகப்பட்டி மாப்பிள்ளை

## நடிகர், நடிகையர்

- விஜயாக அம்சவர்தன்
- வடிவாகா (ஜீனா) ரேஷ்மா
- தீபாவாக அனுஷா
- இராவுத்தராக விவேக்
- வீரபாண்டியாக வடிவேலு (நடிகர்)
- செந்தில்
- கோமதி சங்கராக விசு
- அஞ்சலவாக கோவை சரளா
- தாதாஜியாக பாண்டு
- சுமித்ரா
- வையாபுரி
- சீதாலட்சுமி
- அனுஜா
# வடுகப்பட்டி மாப்பிள்ளை

## தயாரிப்பு

இந்த படத்திற்கு முன்னதாக *ஆனந்தம் ஆனந்தம்* என்று பெயரிடப்பட்டிருந்தது. 1998 ஆம் ஆண்டின் நடுப்பகுதியில் படத்தின் தயாரிப்பு பணிகள் தொடங்கின.
# வடுகப்பட்டி மாப்பிள்ளை

## இசை

படத்திற்கான இசையை சிற்பி மேற்கோண்டார். பாடல் வரிகள் பழனி பாரதி எழுதினார்.  
- "யாரு இந்த பிகரு"
- "அல்வா கொடுக்குறான்"
- "அடி மாம்பழ நிறத்தழகி"
- "சொல்லாமல் காதல் அழைக்கிறதே"
# ஹிசார் மான் பூங்கா

**ஹிசார்** **மான் பூங்கா** (*Deer Park, Hisar*), இந்தியாவின் அரியானா மாநிலத்தின் ஹிசார் மாவட்டத்தில் உள்ள ஹிசார் நகருக்கு அருகில் உள்ளது. இது பரப்பளவைக் கொண்டுள்ளது. இதில் மான்களுக்குத் தீவனம் உற்பத்தி செய்ய 6 ஏக்கர் நிலம் ஒதுக்கப்பட்டுள்ளது.  
இந்த மான் பூங்கா ஹிசாரில், ஹிசார் விமான மற்றும் நீலப்பறவை ஏரியினை அடுத்து ஹிசார்-தன்சு சாலையில் உள்ளது. மான் பூங்கா அருகில் ஹிசார் சத்வர் வாத்திகா மூலிகை பூங்கா அமைந்துள்ளது. இந்த இரு பூங்காக்களையும் அரியான அரசின் வனத்துறை நிர்வகிக்கின்றது.
# ஹிசார் மான் பூங்கா

## வரலாறு

அரியானா அரசாங்கத்தின் வனத்துறையால் 1985ஆம் ஆண்டு மான் பூங்கா நிறுவப்பட்டது. பாதுகாப்பை மேம்படுத்துவதற்கும், மான்கள் பாதுகாப்பு குறித்து பொதுமக்களிடையே விழிப்புணர்வை அதிகரிக்கவும் இந்த பூங்கா தோற்றுவிக்கப்பட்டது. அரியானாவில் உள்ள உயிரியல் பூங்கா மற்றும் மான் பூங்காக்களில் இது மிகவும் பழமையானது.
# ஹிசார் மான் பூங்கா

## மான்

பூங்காவில் காணப்படும் மான்களில் 20 புல்வாய், 16 புள்ளிமான் மற்றும் 6 கடமான் ஆகியவை அடங்கும். மான் பூங்காவில் காணப்படும் சில உயிரினங்களின் படங்கள் கீழே உள்ளன (பிரதிநிதித்துவத்திற்கான படங்கள் மட்டுமே):
# ஹிசார் மான் பூங்கா

## அருகிலுள்ள பிற இடங்கள்

- சதவர் வாத்திகா மூலிகை பூங்கா ஹிசார்
- நீலப்பறவை ஏரி ஹிசார்
- Kanwari Indus Valley Mound at Kanwari
- Tosham rock inscription at Tosham
- அசிகார் கோட்டை, ஹன்சி
- Firoz Shah Palace Complex
- Pranpir Badshah tomb at Hisar
- மகாபீர் விளையாட்டரங்கம்
- அரியான சுற்றுலா
# சங்கீதா பாரூவா பிசாரதி

**சங்கீதா பாரூவா பிசாரதி** (Sangeeta Barooah Pisharoty) ஓர் இந்திய பத்திரிகையாளர் மற்றும் அசாம் மாநிலத்தைச் சேர்ந்த எழுத்தாளர் ஆவார், தற்போது இவர் நவீன செய்தி ஊடகமான தி வயரில் துணை ஆசிரியராக உள்ளார். முன்பாக இவர் தேசிய ஆங்கில இதழான தி இந்துவில்ஏழு சகோதரி மாநிலங்களுக்கான நிருபராக இருந்தார். அசாம் இயக்கம், அசாம் உடன்படிக்கை மற்றும் அசாமில் நடந்த கிளர்ச்சிகள் பற்றிய *அசாம்: தி அக்கார்டு, தி டிஸ்கார்ட்* எனும் தனது முதல் நூலுக்காகப் பரவலாக அறியப்படுகிரார்.  
அசாமின் மாஜூலி தீவில் மண் அரிப்பு காரணமாக வாழ்வாதாரத்தை இழப்பது குறித்த தொடர் செய்திகளுக்காக 2011 ஆம் ஆண்டு முதல் பரோவா அபிவிருத்தி ஆய்வுகள் மையத்திலிருந்து ஆய்வுதவித் தொகைப் பெற்று வருகிறார். டெல்லி நகரத்தில் இந்துக்கள் மற்றும் முஸ்லிம்களிடையே வீட்டுவசதி பிரிப்பது குறித்த இவரது அறிக்கைக்காக 2017 ஆம் ஆண்டில், பத்திரிக்கைத் துறையில் சிறப்பாக செயல்பட்டதற்காக ராம்நாத் கோயங்கா விருது பெற்றார்.  
இவர் குவகாத்தி பல்கலைக்கழகத்தின் முன்னாள் மாணவர் ஆவார், அங்கு இவர் 1995 இல் பட்டம் பெற்றார். பரோவா தனது தொழில் வாழ்க்கையை தேசிய செய்தி நிறுவனமான *யுனைடெட் நியூஸ் ஆஃப் இந்தியாவில் இருந்து* தொடங்கினார்.இதன்மூலம் வடகிழக்கு இந்தியாவில் இருந்து அந்த நிறுவனத்தில் பணிபுரிந்த முதல் பெண்மணி எனும் பெருமை பெற்றார்.
# திரைப்படத் தழுவல்

**திரைப்படத் தழுவல்** (Film adaptation) என்பது ஒரு படைப்பு அல்லது கதையை முழுவதுமாகவோ அல்லது பகுதியாகவோ ஒரு திரைப்படத்திற்க்காக மாற்றுவது திரைப்பட தழுவல் ஆகும். திரைப்படத் தழுவலின் ஒரு பொதுவான வடிவம் ஒரு நாவலை திரைப்படத்தின் அடிப்படையாகப் பயன்படுத்துவதாகும். இது புனைகதை அல்லாத (பத்திரிகை உட்பட), சுயசரிதை, வரைக்கதைகள், வசனங்கள், நாடகங்கள், வரலாற்று கதைகள் மற்றும் பிற திரைப்படங்களில் தழுவி எடுக்கப்பட்டுள்ளன.  
திரைப்படத்துறை ஆரம்பித்த நாட்களிலிருந்து பத்தொன்பதாம் நூற்றாண்டு வரை ஐரோப்பாவில் இத்தகைய மாறுபட்ட வளங்களிலிருந்து பல திரைப்படங்கள் தழுவி தயாரிக்கப்பட்டுள்ளது.
# திரைப்படத் தழுவல்

## நாடக தழுவல்

வில்லியம் சேக்சுபியர் எழுதிய ஹேம்லெட், ரோமியோ ஜூலியட், மற்றும் ஒத்தெல்லோ உள்ளிட்ட பல நாடகங்கள் திரைப்படங்களில் தழுவப்பட்டுள்ளன. ஷேக்ஸ்பியர் நாடகத்தின் முதல் ஒலித் தழுவல் 1929 ஆம் 'ஆண்டில் தி டேமிங் ஆப் தி சுரூ' என்ற தயாரிப்பாகும், இதில் மெரி பிக்ஃபோர்ட் மற்றும் டக்ளஸ் ஃபேர் பேங்க்ஸ் நடித்தனர்.
# திரைப்படத் தழுவல்

## தொலைக்காட்சி தழுவல்

இந்திரா சௌந்தரராஜன் எழுதிய பல நாவல்களை அடிப்படையாக கொண்டு மர்மதேசம், மந்திரவாசல், ருத்ரவீணை, கிருஷ்ணதாசி போன்று பல தொலைக்காட்சி தொடர்கள் தயாரிக்கப்பட்டு ஒளிபரப்பாகி உள்ளது.
# திரைப்படத் தழுவல்

## வரைகதை புத்தக தழுவல்

வரைகதை புத்தக கதாபாத்திரங்கள் குறிப்பாக மீநாயகன் கதாபாத்திரங்கள் நீண்ட காலமாக திரைப்படமாக மாற்றப்பட்டுள்ளன. 1940 களில் தொடங்கி குழந்தைகளை இலக்காகக் கொண்டு ஒவ்வொரு சனிக்கிழமைகளிலும் திரைப்பட தொடர்கள் ஒளிபரப்பானது. சூப்பர்மேன் (1978) மற்றும் பேட் மேன் (1989) போன்ற திரைப்படங்கள் பிரபலமான வரைகதை புத்தகக் கதாபாத்திரங்களின் இரண்டு வெற்றிகரமான திரைப்படத் தழுவல்கள் ஆகும். அதை தொடர்ந்து 2000 களில் எக்ஸ்-மென் (2000) மற்றும் இசுபைடர் மேன் (2002) போன்ற வெற்றிகரமான திரைப்படங்கள் வெளியானது. வரைகதை புத்தகத்தை தழுவி எடுக்கப்பட்ட அவெஞ்சர்ஸ்: எண்ட்கேம் மற்றும் ஜோக்கர் போன்ற திரைப்படங்கள் 2019 ஆம் ஆண்டில் அதிக வருமானம் ஈட்டிய திரைப்படங்கள் ஆகும்.
# திரைப்படத் தழுவல்

## மேலும் பார்க்க

- மறு ஆக்கம்
- சிறந்த தழுவிய திரைக்கதையிற்கான அகாதமி விருது
# பெரும்பாவூர் ஜி. இரவீந்திரநாத்

**பெரும்பாவூர் ஜி. ரவீந்திரநாத்** (Perumbavoor G. Raveendranath) கேரளாவின் எர்ணாகுளத்தின் பெரும்பாவூர் பகுதியைச் சேர்ந்த இந்திய இசைக்கலைஞராவார். இவர் ஒரு கருநாடக இசைக்கலைஞராக நன்கு அறியப்பட்டவர். இவர் இப்போது திருவனந்தபுரத்தில் வசிக்கிறார். இவரது படைப்புகளில் எப்போதும் ஆழமாக வேரூன்றிய | கர்நாடக தொடர்பு இருக்கிறது.
# பெரும்பாவூர் ஜி. இரவீந்திரநாத்

## இசையமைப்பாளர்

இரவீந்திரநாத் மலையாளத்தில் "*இன்னேல்*", "*சினேகம்*", "*தூவானத்தும்பிகள்*" போன்ற பல படங்களுக்கு இசையமைத்துள்ளார். பத்மராஜன் இயக்கிய *இன்னேல்* படத்திற்காக சிறந்த இசை இயக்குனருக்கான கேரள மாநில திரைப்பட விருதை வென்றார். மலையாளத்தில் சிறந்த பக்தி இசைப்பாடல்களை உருவாக்க "தரங்கனி ஸ்டுடியோ" என்ற இசையரங்கத்தை நிறுவி கே.ஜே.யேசுதாசுடன் சேர்ந்து, *திரிமதுரம்* என்ற இசைத்தொகுப்பை வெளியிட்டார்.
# பெரும்பாவூர் ஜி. இரவீந்திரநாத்

## சொந்த வாழ்க்கை

வழக்குறைஞர் வி.ஆர். கோபாலபிள்ளை, பார்கவி அம்மா ஆகியோருக்கு இளைய மகனாக 1944 சனவரி 5 அன்று பிறந்தார். தனது ஒன்றரை வயதில் தனது தந்தையை இழந்தார். காலடி சிறீ சங்கரா கல்லூரியில் வேதியியலில் இளங்கலை முடித்துள்ளார். சோபா மேனன் என்பவரை மணந்த இவருக்கு 2 குழந்தைகள் இருக்கின்றனர்.
# பிந்தாவாசு வனவிலங்கு சரணாலயம்

**பிந்தாவாசு வனவிலங்கு சரணாலயம்** (*Bhindawas Wildlife Sanctuary*) இந்தியாவின் அரியான மாநிலத்தில் ஜாஜ்ஜர் மாவட்டத்தில் அமைந்துள்ளது. இது ஜாஜ்ஜர் நகரத்திலிருந்து 15 கி.மீ. தொலைவில் அமைந்துள்ளது. ஜூன் 3 2009 அன்று, இது இந்திய அரசாங்கத்தால் பறவைகள் சரணாலயமாக அறிவிக்கப்பட்டது.  
இது சாஹிபி ஆற்றின் சுற்றுச்சூழல் தாழ்வாரத்தின் ஒரு முக்கிய பகுதியாகும். இது ராஜஸ்தானின் ஆரவல்லி மலைகளிலிருந்து யமுனா வரை மசானி சரமாரியாக, மதன்ஹைல் காடு, சுச்சக்வாஸ்-கோதாரி, கபர்வாஸ் வனவிலங்கு சரணாலயம், பிந்தாவாஸ் வனவிலங்கு சரணாலயம், கால்வாய்கள் வடிகால் பகுதி சாஹிபி ஆற்றின் அரியானா), ஆறு முதலானவற்றின் வடிகால் எண் 8 (ஹரியானா உள்ள கால்வாய் பகுதியை வாய்க்கால் தோஹான் நதியின் சஹாபி துணை ஆறு) சரபாசிபூர், சுல்தான்பூர் தேசிய பூங்கா, பாசாய் ஈரநிலம் மற்றும் குருகிராமின் தி லாஸ்ட் ஏரி. இது பிந்தாவாஸ் பறவைகள் சரணாலயத்திலிருந்து 5 கி.மீ வடமேற்கிலும், சுல்தான்பூர் தேசிய பூங்காவிலிருந்து 46 கி.மீ. வடமேற்கிலும் சாலை வழியாக அமைந்துள்ளது.
# பிந்தாவாசு வனவிலங்கு சரணாலயம்

## அமைவிடம்

இந்த 411.55 ஹெக்டேர் சரணாலயம் ஜஜ்ஜாரிலிருந்து 15 கி.மீட்டர் தொலைவில் ஜஜ்ஜார்-கசானி சாலையில் அமைந்துள்ளது. தில்லியிலிருந்து 105 கி,மீ. தொலைவிலும் பிந்தாவாஸ் வனவிலங்கு சரணாலயத்திலிருந்து 1.5 கி.மீ. தொலைவில் உள்ளது. கபார்வாசு வனவிலங்கு சரணாலயம் இங்கு அமைந்துள்ளது. (வரைபடம்) . நிவாடா, பிந்தாவாஸ், சந்தோல், சத்வானா, பிலோச்புரா, ரெடுவாஸ் மற்றும் கஸ்னி ஆகியவை அருகிலுள்ள கிராமங்களாகும்.
# பிந்தாவாசு வனவிலங்கு சரணாலயம்

## வரலாறு

இந்த 411.55 ஹெக்டேர் பகுதியை வனவிலங்கு சரணாலயம் என்று ஜூலை 5, 1985 அன்று அரியானா அரசாங்கத்தின் வனத்துறை அதிகாரப்பூர்வமாக அறிவித்தது.
# பிந்தாவாசு வனவிலங்கு சரணாலயம்

## பிந்தாவாஸ் ஏரி

பறவைகள் சரணாலயத்தில் நீர் ஆதாரமாக மழை நீர், ஜே.எல்.என் கால்வாய் உள்ளன .
# பிந்தாவாசு வனவிலங்கு சரணாலயம்

## அருகிலுள்ள இடங்கள்

- கபர்வாசு வனவிலங்கு சரணாலயம் - பிந்தாவாசு வனவிலங்கு சரணாலயத்திலிருந்து 1.5. கி.மீ. தொலைவு
# அனூப் மேனன்

**அனூப் மேனன்** (Anoop Menon) (பிறப்பு: ஆகத்து 3, 1976) ஒரு இந்திய திரைப்பட நடிகரும், இயக்குநரும், திரைக்கதை எழுத்தாளரும், பாடலாசிரியருமாவார். மலையாளத் திரைப்படத்துறையில் நடிகராக வெற்றியைக் கண்டறிவதற்கு முன்பு இவர் தொலைக்காட்சியில் பணியாற்றினார்.  
இவர், சிறந்த துணை நடிகருக்கான கேரள மாநில திரைப்பட விருதையும், "*திரக்கதா*" என்ற படத்தில் திரைப்பட நட்சத்திரம் அஜயச்சந்திரனாக நடித்ததற்காக தென்னிந்திய பிலிம்பேர் விருதினையும் வென்றார். *பகல் நட்சத்திரங்கள்* (2008), *காக்டெய்ல்* (2010), *பியூட்டிபுல்* (2011), *திருவனந்தபுரம் லாட்ஜ்* (2012), *ஹோட்டல் கலிபோர்னியா* (2013) போன்ற படங்களுக்கு திரைக்கதையையும், உரையாடலையும் எழுதினார். நடிகை சுவேதா மேனன் இவரது உறவினராவார்.
# அனூப் மேனன்

## சொந்த வாழ்க்கை

இவர், பி. கங்காதரன் நாயர் மற்றும் இந்திரா மேனன் ஆகியோருக்கு 1976 ஆகத்து 3 அன்று கோழிக்கோட்டில் பிறந்தார் . திருவனந்தபுரத்தில் வளர்ந்த இவர், திருவனந்தபுரம் (1994 – 99) அரசு சட்டக் கல்லூரியில் சட்டப் பட்டதாரியாக, கேரள பல்கலைக்கழகத்தில் முதல் இடத்தைப் பிடித்தார். இந்த காலகட்டத்தில், iவர் கைரளி தொலைக்காட்சியிலும், சூர்யா தொலைக்காட்சியிலும் தொகுப்பாளராகப் பணியாற்றினார். இந்த காலத்தில் சக திரைப்பட தயாரிப்பாளரும் திரைக்கதை எழுத்தாளருமான சங்கர் ராமகிருட்டிணனை சந்தித்தார். இவர்கள் இருவரும் புகழ்பெற்ற மலையாள இயக்குநர் இரஞ்சித்தின் கீழ் இணைந்தனர். 2014 திசம்பர் 27 அன்று சீமா அலெக்சாந்தர் என்பவரை மணந்தார். இது சீமாவின் இரண்டாவது திருமணமாகும். சீமாவின் முதல் கணவர் மாரடைப்பால் 2006 இல் இறந்தார். அவருக்கு 2002 இல் பிறந்த ஒரு மகள் உள்ளார்.
# அனூப் மேனன்

## தொழில்

மலையாள தொலைக்காட்சித் தொடர்களில் தனது நடிப்பு வாழ்க்கையைத் தொடங்கினார். ஏசியாநெட்டில் "*ஸ்வப்னம்",* *"மேகம்*" என்ற இரண்டு பிரபலமானத் தொடர்களில் இவர் தனது பாத்திரங்களுக்காக பிரபலமடைந்தார். முந்தையது கே. கே. ராஜீவ் இயக்கியது. "*பகல் நட்சத்திரங்கள்*" என்ற படத்தின் மூலம் திரைக்கதை எழுத்தாளராக அறிமுகமானார். மோகன்லால் தந்தையாகவும், இவர் அவரது மகனாகவும் நடித்திருந்தனர்.  
2008 ஆம் ஆண்டில் இயக்குநர் இரஞ்சித் இயக்கியிருந்த "திரக்கதா''" என்ற படத்தில் திரைப்பட நட்சத்திரம் "அஜய் சந்திரன்" என்ற முக்கியக் கதாபாத்திரத்தில் என்ற திரைப்பட நட்சத்திரத்தின் வாழ்க்கையின் பல அம்சங்களை மேனன் சித்தரித்தார். இவருடன் பிரியாமணியும், பிரித்விராஜ் சுகுமாரன் ஆகிய இருவரும் இணைந்து நடித்திருந்தார்கள். பிறகு, மேனன் பல படங்களில் குறிப்பிடத்தக்கவராக ஆனார். ஒலிபெருக்கி, கேரள கஃபே, காக்டெய்ல், போக்குவரத்து மற்றும் பிராணயம் ஆகிய படங்களில் நடித்தார்.
# கேரள எலி

**கேரள எலி** (*ராட்டசு ரஞ்சினியே*) என்பது இந்தியாவின் கேரளாவில் மட்டுமே காணப்படும் முரிடே குடும்பத்தில் உள்ள ஒரு கொறித்துண்ணி. இந்த வகை எலி கேரளாவில், ஆலப்புழா, திருச்சூர் மற்றும் திருவனந்தபுரத்தில் மட்டுமே காணப்படுகிறது. இதன் இயற்கை வாழிடம்: மித வெப்பமண்டல அல்லது வெப்பமண்டல வறண்ட தாழ்நில புல்வெளி மற்றும் சதுப்பு நிலங்கள் ஆகும்.
# முகமது கமல் ஹாசன்

**முகமது கமல் பின் ஹாசன்** (Mohd. Kamal bin Hassan) (பிறப்பு 27 அக்டோபர் 1942 இல் தற்போதைய மலேசியாவின் கிளாந்தான் பசீர் மாஸ் என்ற இடத்தில் பிறந்த ஒரு முஸ்லிம் கல்வியாளரும், இசுலாமிய அறிஞருமாவார். (குறிப்பாக தென்கிழக்கு ஆசியா பிராந்தியம் தொடர்பான ஆராய்ச்சி) இவர் 1998 முதல் 2006 வரை மலேசியாவின் சர்வதேச இசுலாமிய பல்கலைக்கழகத்தின் மதகுருவாக இருந்தார்.
# முகமது கமல் ஹாசன்

## கல்விப் பின்னணி

கமல், கோட்டா பருவில் உள்ள சுல்தான் இசுமாயில் பள்ளியில் பயின்றார். இவர் 1965 இல் மலாயா பல்கலைக்கழகத்தில் (யுஎம்) இசுலாமிய படிப்பில் இளநிலைப் பட்டம் பெற்றார். மேலும், கொலம்பியா பல்கலைக்கழகத்தில் முதுகலை படிப்பை முடித்தார். அங்கு இவர் 1970இல் கலைப்பிரிவில் முதுகலையும், 1972இல் தத்துவவியலில் முதுகலையும், 1975 இல் முனைவர் பட்டமும் பெற்றார்.
# முகமது கமல் ஹாசன்

## தொழில்

மலேசியாவின் தேசிய பல்கலைக்கழகத்தில் தனது கல்வி வாழ்க்கையைத் தொடங்கினார். அங்கு 1979 இல் உசுலுதீன் மற்றும் தத்துவத் துறையின் தலைவராக இருந்தார். பின்னர் இவர் முழு நேரப் பேராசிரியராக நியமிக்கப்பட்டார். பின்னர் இவர் மலேசியாவின் சர்வதேச இசுலாமிய பல்கலைக்கழகத்தில் சேர்ந்தார். அங்கு இவர் 1983 இல் இசுலாமிய வெளிப்படுத்தப்பட்ட அறிவு மற்றும் மனித அறிவியல் பீடத்தை நிறுவினார்.  
நாட்டிற்கு இவர் செய்த பங்களிப்பைக் குறிக்க, இவர் 2017 இல் ஒரு தேசிய கல்வித் தலைவராக தேர்ந்தெடுக்கப்பட்டார். மலேசிய கல்வியில் 42 ஆண்டுகள் பணியாற்றிய பின்னர் இவர் 30 சூலை 2018 அன்று மலேசியாவின் சர்வதேச இசுலாமிய பல்கலைக்கழகத்தை விட்டு வெளியேறினார். மலேசியாவின் சர்வதேச இசுலாமிய பல்கலைக்கழகத்திலிருந்து வெளியேறுவதற்கு முன்பு, இவர் இசுலாமியமயமாக்கல் மையத்தில் ஒரு புகழ்பெற்ற பேராசிரியராக இருந்தார். மலேசியாவில் உள்ள மூன்று கல்வியாளர்களில் ஒருவரான இவர், 2010 இல் உயர்கல்வி அமைச்சகத்தால் புகழ்பெற்ற பேராசிரியர் பதவிக்கு உயர்த்தப்பட்டார்.
# முகமது கமல் ஹாசன்

## தொழில்

### மலேசியாவின் மரியாதை

- : மலேசியாவின் மகுடத்திற்கு விசுவாசத்தின் உத்தரவு (2006)
# சங்கர் இராமகிருட்டிணன்

**சங்கர் இராமகிருட்டிணன்** (Shanker Ramakrishnan) ஒரு இந்தியத் திரைப்பட திரைக்கதை எழுத்தாளரும், இயக்குநரும், தயாரிப்பாளரும், நடிகருமாவார். இவர் முதன்மையாக மலையாளத் திரைப்படத்துறையில் பணியாற்றுகிறார் .
# சங்கர் இராமகிருட்டிணன்

## தொழில்

கொச்சின் அறிவியல் மற்றும் தொழில்நுட்பப் பல்கலைக்கழகத்தில் முதுகலை முடித்த உடனேயே தனது திரை வாழ்க்கையைத் தொடங்கினார்.  
*கேரள கபே* என்ற படத்திற்கு திரைக்கதை எழுதிய இவர், விமர்சன ரீதியாக பாராட்டப்பட்ட "ஐலேண்ட் எக்ஸ்பிரஸ்" என்ற திரைப்படத்தை இயக்கினார். இப்படத்தில் “லியோன்” என்ற முக்கியக் கதாபாத்திரத்தில் பிரித்விராஜ் சுகுமாரன் நடித்திருந்தார். ஒரு வரலாற்று நாடகப் படமான உருமி என்பதை எழுத சங்கரை பிரித்விராஜ் அழைத்தார். சந்தோஷ் சிவன் இயக்கி பிருத்விராஜ் மற்றும் ஜெனெலியா ஆகியோர் முக்கிய வேடங்களில் நடித்திருந்தனர். இந்த திரைப்படம் சங்கரின் கலை வாழ்க்கையில் ஒரு திருப்புமுனையை உருவாக்கியது.  
தேசிய விருது வென்ற வி.கே.பிரகாஷ், இயக்கியிருந்த பாலிவுட் திரைப்படமான "ப்ரீக்கி சக்ரா" என்ற படத்தின் மலையாள பதிப்பை எழுத சங்கரை அழைத்தார். மலையாள பதிப்பு " நெத்தோலி ஒரு செரியா மீனல்லா " என்று தலைப்பிடப்பட்டது. இதில் பகத் பாசிலும், கமலினி முகர்ஜியும் நடித்திருந்தனர்.
# இரஞ்சித் (இயக்குநர்)

**இரஞ்சித் பாலகிருஷ்ணன்** (Ranjith Balakrishnan) (பிறப்பு: செப்டம்பர் 5, 1964) ஒரு மூத்த இந்திய திரைப்பட இயக்குநரும், திரைக்கதை எழுத்தாளரும், தயாரிப்பாளரும், மலையாளத் திரைப்படத்துறையில் பணியாற்றும் நடிகருமாவார். 2001 ஆம் ஆண்டில் வெளியான "தேவாசுரம்" படத்தின் தொடர்ச்சியாக "இராவணப்பிரபு" என்ற படத்தில் இவர் இயக்குநராக அறிமுகமானார். இவரது படங்களான "திரக்கதா" மற்றும் "இந்தியன் ரூபாய்" முறையே 2008 மற்றும் 2011 ஆம் ஆண்டுகளில் மலையாளத்தில் சிறந்த திரைப்படத்திற்கான தேசிய திரைப்பட விருதினை வென்றன.
# இரஞ்சித் (இயக்குநர்)

## ஆரம்ப கால வாழ்க்கை

இரஞ்சித் கேரளாவின் கோழிக்கோட்டில் உள்ள பாலுசேரியில் பிறந்தார். 1985 ஆம் ஆண்டில் திருச்சூரில் அமைந்துள்ள கோழிக்கோடு பல்கலைக்கழகத்தில் பட்டம் பெற்றார்.
# திரைப்பட ஆக்கச்செலவு

**திரைப்பட ஆக்கச்செலவு** (Film budgeting) என்பது தயாரிப்பு மேலாளர் அல்லது தயாரிப்பு கணக்காளர் ஆகியோரால் ஒரு திரைப்படத் தயாரிப்புக்கான ஆக்கச்செலவு தயாரிக்கும் செயல்முறையைக் குறிக்கிறது. ஒரு திரைப்பட ஆக்கச்செலவு பொதுவாக நான்கு பிரிவுகளாக பிரிக்கப்பட்டுள்ளது: வரிக்கு மேலே (படைப்பு திறமை), வரிக்கு கீழே (நேரடி உற்பத்தி செலவுகள்), தயாரிப்புக்கு பிந்தைய (தொகுப்பு, காட்சி விளைவுகள் போன்றவை) மற்றும் பிற (காப்பீடு, நிறைவு பத்திரம்) போன்றவை ஆகும்.  
திரைப்பட விளம்பரதாரர் மற்றும் சந்தைப்படுத்தல் ஆகியவற்றை ஆக்கச்செலவு விலக்குகிறது, இது திரைப்பட விநியோகஸ்தரின் பொறுப்பாகும். திரைப்பட நிதியுதவி ஒரு தனியார் முதலீட்டாளர், ஆதரவாளர், தயாரிப்பு வேலைவாய்ப்பு, திரைப்பட படப்பிடிப்பு வளாகம் மற்றும் பொழுதுபோக்கு நிறுவனம் போன்றவற்றில் இருந்து நிதிகள் பெறப்படலாம்.
# திரைப்பட ஆக்கச்செலவு

## கூறுகள்

- **கதை உரிமைகள்**: ஒரு நாடகம், நாவல், இசை அல்லது நிகழ்பட ஆட்டம் அல்லது ஒரு மறு ஆக்கம் அல்லது தொடர்ச்சியாக ஒரு திரைப்படத்தை உருவாக்கும் உரிமை இரண்டு ஆயிரம் முதல் $10 மில்லியன் வரை ஆகும்.
- திரைக்கதை: ஒரு திரைக்கதை எழுத ஒரு திரைக்கதை ஆசிரியருக்கு $100,000 முதல் $2 மில்லியன் வரை செலுத்தப்படலாம், இதில் சிக்கலில் இருக்கும் ஒரு திரைப்படத்தின் ஒவ்வொரு மறுஎழுத்திற்கும் வாரத்திற்கு $400,000 வழங்கப்படும். சமீபத்தில் கொலம்பியா பிக்சர்ஸ் சிறந்த திரைக்கதை எழுத்தாளர்களுக்கு மொத்த லாபத்தில் 2 சதவீதத்தை வழங்கி வருகிறது (உற்பத்தி மற்றும் சந்தைப்படுத்தல் பட்ஜெட் கழிக்கப்பட்ட பிறகு).
- **தயாரிப்பாளர்**: திரைப்படத் தயாரிப்பாளர்கள் மற்றும் நிர்வாக தயாரிப்பாளர்கள் பெரும்பாலும் நல்ல ஊதியம் பெறுகிறார்கள், ஒரு சிறந்த தயாரிப்பாளர் ஏழு நபர்களின் சம்பளத்தை முன்பணமாகவும், ஊக்க ஊதியம் மற்றும் லாபத்தில் ஒரு பங்கையும் பெறுகிறார்கள். இசுபைடர் மேன் (2002) என்ற திரைப்படத்திற்க்காக தயாரிப்பாளர் லாரா ஜிஸ்கினுக்கு $30 மில்லியனுக்கும் அதிகமான ஊதியம் வழங்கப்பட்டதாக மதிப்பிடப்பட்டுள்ளது.
- **இயக்குநர்**: ஒரு திரைப்பட இயக்குநருக்கு குறைந்தபட்சம் $19,143 பத்து வார வேலைக்கு வழங்கப்படுகின்றது. ஒரு பிரபல இயக்குநர் ஒரு படத்திற்கு $5 முதல் $10 மில்லியன் வரை சம்பளம் கேட்கமுடியும்.
- **நடிகர்கள்**: பொதுவாக ஒரு சாதாரண நடிகருக்கு வாரத்திற்கு சுமார் 2,300 அமெரிக்க டாலர் என்ற விகிதத்தில் செலுத்தப்படுகிறது. பிரபல திரைப்பட நட்சத்திரங்களுக்கு ஒரு படத்திற்கு 30 மில்லியன் வரை கட்டணம் கோரலாம்.
- **தயாரிப்பு செலவுகள்**: ஒரு படத்தை தயாரிப்பதற்கான செலவில் குழு ஊதியங்கள், தயாரிப்பு வடிவமைப்பு, நேரடி தொகுப்பு மற்றும் படப்பிடிப்பு வளாக செலவுகள், உடைகள், சாப்பாடு (உணவு மற்றும் பானங்கள் போன்றவை), தங்குமிடம், போக்குவரத்து, பயணம், விடுதி தங்கல் போன்றவை அடங்கும். புகைப்பட இயக்குநர் பொதுவாக குழுவில் அதிக சம்பளம் வாங்கும் உறுப்பினர் ஆவார்.
- **காட்சி விளைவுகள்**: ஒரு நபருக்கு 100,000,000 வரை செலவாகும்.
- **இசை**: பொதுவாக ஒரு பெரிய திரைப்படத்திற்கான இசை ஆக்கச்செலவு இறுதி மொத்தத்தில் 2 சதவீதம் ஆகும். இசுபைடர் மேனின் இசை ஆக்கச்செலவு போன்றவை 4.5 மில்லியன் டாலர்களாக உள்ளன.
# திரைப்பட படப்பிடிப்பு வளாகம்

**திரைப்பட படப்பிடிப்பு வளாகம்** (Film studio) என்பது ஒரு பெரிய பொழுதுபோக்கு நிறுவனம் அல்லது திரைப்பட நிறுவனமாகும். இது பெரும்பாலும் தனியாருக்கு சொந்தமான வளாகம் ஆகும். இந்த நிறுவனம் பெருமப்பாலும் தயாரிப்பு நிறுவனத்தால் கையாளப்படுகிறது. மற்றும் இங்கு திரைப்படம் தயாரிக்க வசதிகள் உள்ளன. பொழுதுபோக்கு துறையில் உள்ள பெரும்பாலான நிறுவனங்கள் தங்களுக்கான சொந்த திரைப்பட படப்பிடிப்பு வளாகம் வைத்திருக்கவில்லை மற்ற நிறுவனங்களிடமிருந்து இடத்தை வாடகைக்கு எடுக்கின்றது. உலகின் மிகப்பெரிய படப்பிடிப்பு வளாகம் இந்தியாவின் ஹைதராபாத்தில் உள்ள இராமோஜி திரைப்பட நகர் ஆகும்.
# சுமத்திரா முள்ளம்பன்றி

**மத்திய சுமத்திராவில் சரக்குந்தினால் கொல்லப்பட்ட சுமத்திரா முள்ளம்பன்றி**  
| <div>காப்பு நிலை</div> |  |
| --- | --- |
| <div>  
<small>தீவாய்ப்பு கவலை குறைந்த இனம்</small> <small>(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | பாலூட்டிகள் |
| வரிசை: | கொறிணி |
| குடும்பம்: | ஹைசிரிசிடே |
| பேரினம்: | *கைஸ்டிரிக்சு* |
| சிற்றினம்: | *கைஸ்டிரிக்சு சுமத்ரயி* |
| **<span>*கைஸ்டிரிக்சு சுமத்ரயி*</span>**<div>(<small>லையான்</small>, 1907)</div> |  |
| - | } |  
**சுமத்திரா முள்ளம்பன்றி** (*Sumatran porcupine*)*(கைஸ்டிரிக்சு சுமத்ரயி)* கொறிணி வகையில் கைசிரிசிடே குடும்பத்தினைச் சார்ந்த சிற்றினமாகும். இது இந்தோனேசியா தீவில் சுமத்ராவில் மட்டுமே காணப்படக்கூடியது. இங்கு இது உணவிற்காக வேட்டையாடப்படுகிறது.
# பச்சை-விளக்கு

**பச்சை-விளக்கு** (Green-light) என்பது ஒரு திட்டத்துக்கு முன்னேற அனுமதி வழங்குவதாகும். இந்தச் சொல் பச்சை போக்குவரத்து சைகை விளக்கு சமிக்ஞை குறியான "மேலே செல்லுங்கள்" என்பதைக் குறிக்கின்றது.  
இது திரைப்படம் மற்றும் தொலைக்காட்சித் தொழில் சூழலில் பச்சை விளக்கு என்பது அதன் தயாரிப்பு நிதியை முறையாக அங்கீகரிப்பதும், நிதியுதவியில் ஈடுபடுவதும் ஆகும். இந்த திட்டம் மேம்பாட்டு கட்டத்திலிருந்து முன் தயாரிப்பு மற்றும் முதன்மை புகைப்படம் எடுத்தல் வரை முன்னேற அனுமதிக்கிறது. ஒரு பச்சை விளக்கு வழங்கும் அதிகாரம் பொதுவாக ஒரு திட்டத்தில் உள்ளவர்களுக்கு அல்லது ஒரு நிறுவனத்திற்கு நிதி மேலாண்மை செய்பவருக்கும் ஒதுக்கப்பட்டுள்ளது. இதை அடிப்படையாகக் கொண்டு 'புராஜெக்ட் கிரீன்லைட்' என்ற உண்மைநிலை நிகழ்ச்சி ஒளிபரப்பானது.  
ஐக்கிய அமெரிக்காவில் உள்ள மிகப் பெரிய முக்கிய ஐந்து படப்பிடிப்புவளாகம் மற்றும் சிறிய முக்கிய வளாகங்களில் பச்சை-விளக்கு பொதுவாக படப்பிடிப்பு வளாகத்தின் உயர் மட்ட நிர்வாகிகளின் குழுக்களால் பயன்படுத்தப்படுகிறது. இருப்பினும் வாளாகத் தலைவர், துணைத் தலைவர் அல்லது தலைமை நிர்வாகி ஆகியோர் பொதுவாக இறுதி தீர்ப்பை அழைப்பவர்கள்.  
பல நூறு மில்லியன் யு.எஸ். டாலர்களை உள்ளடக்கிய மிகப் பெரிய திரைப்பட ஆக்கச்செலவு திட்டங்களுக்கு, ஸ்டுடியோவின் கூட்டு நிறுவனத்தின் தலைமை நிர்வாக அதிகாரி அல்லது தலைமை இயக்க அதிகாரி ஆகியோர் இறுதி பச்சை-ஒளி அதிகாரத்தைக் கொண்டிருக்கலாம்.
# பல்கணம்

கணிதத்தில் **பல்கணம்** (*multiset*) என்பது ஒரு கணத்தின் வரையறையிலிருந்து சற்று மாறுபட்டதொரு கருத்துருவாகும். ஒரு கணத்தில் அதன் எந்தவொரு உறுப்பும் மீண்டும் மீண்டும் அக்கணத்தில் இருக்க முடியாது. மாறாக ஒரு பல்கணத்தில் அதன் எந்தவொரு உறுப்பும் அப்பல்கணத்தில் எத்தனை முறை வேண்டுமானாலும் வரலாம். பல்கணத்தில் ஒரு உறுப்பு எத்தனை முறை தோன்றுகிறதோ அந்த எண், அந்த உறுப்பின் "மடங்கெண்" என அழைக்கப்படும்.  
பல்கணத்தின் இந்த வரையறையின் காரணமாக , என்ற இரு உறுப்புகளை மட்டுமே கொண்ட, ஆனால் வெவ்வேறான மடங்கெண்களுடன் எண்ணற்ற பல்கணங்கள் அமைய வாய்ப்புள்ளது.  
எடுத்துக்காட்டாக:
- ஒரு பல்கணம். இதில் , இரண்டின் மடங்கெண்களும் 1
- மற்றொரு பல்கணம். இதில் இன் மடங்கெண் 2; இன் மடங்கெண் 1
- மற்றொரு பல்கணம். இதில் , இரண்டின் மடங்கெண்களும் 3.  
பல்கணங்களில் உறுப்புகளின் வரிசை கணக்கில் எடுத்துக்கொள்ளப்படுவதில்லை. அதாவது , இரண்டுமே ஒரே பல்கணத்தைக் குறிக்கும். கணங்களையும் பல்கணங்களையும் வேறுபடுத்திக் காட்டுவதற்காக சில சமயங்களில் பல்கணங்களுக்குச் சதுர அடைப்புக்குறி பயன்படுத்தப்படுகிறது. அதாவது } என்ற பல்கணமானது எனக் குறிக்கப்படுகிறது.  
ஒரு பல்கணத்திலுள்ள உறுப்புகளின் மடங்கெண்களின் கூட்டுத்தொகையே அதன் எண்ணளவை ஆகும். எடுத்துக்காட்டாக, என்ற பல்கணத்தின் உறுப்புகள் , , ஆகியவற்றின் மடங்கெண்கள் முறையே 2, 3, 1. எனவே இப்பல்கணத்தின் எண்ணளவை 6 ஆகும்.  
"பல்கணம்" என்ற பெயர் 1970 களில் கணிதவியலாளர் நிக்கொலாசு கோவர்த்து தி புருய்ஜினால் உருவாக்கப்பட்டது. என்றாலும் அதற்கும் பல நூற்றாண்டுகளுக்கு முன்னரே பல்கணத்தின் கருத்துரு பயன்பாட்டில் இருந்துள்ளது. கணிதவியலாளர் டொனால்ட் குனுத், பல்கணக் கருத்தை முதன்முதலாக 1150 களில் பல்கணங்களின் வரிசைமாற்றத்தில் பயன்படுத்தியவர் இந்தியக் கணிதவியலாளர் இரண்டாம் பாஸ்கரர் என்கிறார்.
பல்கணத்திற்கு பட்டியல், கொத்து, பை, குவியல், மாதிரி, நிறையிட்ட கணம், தொகுப்பு (*list*, *bunch*, *bag*, *heap*, *sample*, *weighted set*, *collection*, and *suite*) ஆகிய பெயர்களும் பயன்படுத்தப்படுகின்றன.
# பல்கணம்

## எடுத்துக்காட்டுகள்

- என்ற ஒரு இயல் எண்ணின் பகா காரணிகளின் கணமொரு பல்கணமாகும். எடுத்துக்காட்டாக, 120 ஐப் பகா காரணிப்படுத்த,
:<math>120 = 2^3 3^1 5^1</math> எனக் கிடைக்கிறது. இக்காரணிகளின் கணம் ஒரு பல்கணமாக இருப்பதைக் காணலாம்.  
- ஒரு இயற்கணிதச் சமன்பாடுகளின் தீர்வுகளடங்கிய பல்கணமாகும். ஒரு இருபடிச் சமன்பாட்டிற்கு இரண்டு தீர்வுகள் உண்டு. அவையிரண்டும் வெவ்வேறானவையாக அல்லது ஒரே எண்களாக இருக்கலாம்.
:<math>x^2 + 8x + 15 =\,0\text{,}</math> இன் தீர்வுகள் இது ஒரு பல்கணம். இதிலுள்ள உறுப்புகள் ஒவ்வொன்றின் மடங்கெண்ணும் 1.
:<math>x^2 + 8x + 16 =\,0\text{,}</math> இன் தீர்வுகள் இது ஒரு பல்கணம். இதிலுள்ள உறுப்பு 4 இன் மடங்கெண் 2.
# பல்கணம்

## வரையறை

ஒரு பல்கணம் என வரையறுக்கப்படுகிறது. இதில் என்பது அப்பல்கணத்திலுள்ள வெவ்வேறான உறுப்புகளாலான கணம்; <math>m\colon A \to \mathbb{Z}^{+}</math> ஆனது கணத்திலிருந்து நேர்ம முழு எண் கணத்திற்கு வரையறுக்கப்பட்ட சார்பு. இச்சார்பு பல்கணத்தின் ஒரு உறுப்பின் மடங்கெண்ணை அதாவது அவ்வுறுப்பு எத்தனை முறை நிகழ்கிறது என்பதைக் காட்டுகிறது. பல்கணத்தின் ஒரு உறுப்பு எனில், அதன் மடங்கெண்ணைத் தரும்.  
சார்பை அதன் கோட்டுரு வடிவில் அதாவது வரிசைச் சோடிகளாக <math>\\{\(a, m\(a\)\) : a \in A\\}</math> என எழுதினால், அதன்மூலம் பல்கணத்தை எனவும், பல்கணத்தை எனவும் எழுதலாம். எனினும் இக்குறியீட்டு முறை பெரும்பாலும் பயன்படுத்தப்படுவதில்லை.  
<math>A=\{a_1, \ldots, a_n\}</math> ஒரு முடிவுறு கணம் எனில் பல்கணம் எழுதப்படும் குறியீடு:
:<math>\\{a_1^{m(a_1)}, \ldots,a_n^{m(a_n)} \\},\quad</math>
சில சமயங்களில் மேலும் சுருக்கமாக
:<math>\quad a_1^{m(a_1)} \cdots a_n^{m(a_n)},</math> எனவும் குறிக்கப்படுகிறது.  
1 ஆகவுள்ள மேலொட்டு அடுக்குகள் குறிக்கப்படுவதில்லை. எடுத்துக்காட்டாக:
:
:<math> = \{a^2,b\}</math> அல்லது <math>a^2b.</math>